**Martin Bakoš** (s. 18. huhtikuuta 1990 Spišská Nová Ves, Tšekkoslovakia) on slovakialainen jääkiekkoilija. Hän on pelipaikaltaan oikea laitahyökkääjä, mutta osaa pelata myös keskellä. Bakoš laukoo oikealta.

Ura
---

### Seuraura

Bakoš on HK Spišská Nová Vesin kasvatti. Hän siirtyi 17-vuotiaana HC Slovan Bratislavaan kaudeksi 2007–2008, jolloin Bakoš oli seuran A-nuorten toiseksi paras pistemies Tomáš Šiffalovičin jälkeen tehoilla 29+32=61. Hän sijoittui Slovakian A-nuorten sarjan pistepörssissä neljänneksi. Bakoš debytoi kauden aikana myös Slovanin Extraliga-joukkueessa, jossa hän pelasi yhden runkosarjaottelun. Kauden 2008–2009 Bakoš pelasi kokonaan seuran A-nuorissa. Syyskauden 2009–2010 hän pelasi suurimmaksi osaksi Extraligaa HK Orange 20:n joukkueessa. Kausi oli Bakošille varsinainen tulokaskausi Extraligassa ja hän teki Orangessa ja Slovanissa yhteensä 41 runkosarjaottelussa tehot 6+6=12 ja 13 playoff-ottelussa tehot 1+2=3. Bakoš eteni Slovanin kanssa aina liigan finaaleihin saakka, mutta Slovakian-mestaruuden vei kuitenkin HC Košice otteluvoitoin 4–2.

Kaudella 2010–2011 Bakoš voitti pudotuspeleissä Slovanin sisäisen tehotilaston lukemalla +7. Kauden 2011–2012 päätteeksi hän voitti Slovakian-mestaruuden. Kaudeksi 2012–2013 Slovan siirtyi pelaamaan KHL:ään, jossa Bakošin ensimmäinen kausi toi 24 runkosarja- ja yhdessä playoff-ottelussa tehot 3+4=7. Hän haki myös kahdeksan ottelun verran pelituntumaa Extraliga-joukkue HK 36 Skalicasta.

Bakoš siirtyi kauden alussa 2014–2015 vuoden mittaisella sopimuksella Tšekin Extraligan HC Libereciin. Hän oli joukkueen kolmanneksi paras pistemies tehoilla 12+11=23. Huhtikuussa 2015 Bakoš teki Liberecin kanssa vuoden mittaisen jatkosopimuksen. Hän oli kaudella 2015–2016 17 osumallaan joukkueen kolmanneksi paras maalintekijä. Tehopisteitä runkosarjassa kertyi kaikkiaan 36, mikä on Bakošin yhden kauden ennätys miesten pääsarjatasolla.

Kaudeksi 2016–2017 Bakoš siirtyi KHL:n kiinalaisen laajennusjoukkue Kunlun Red Starin riveihin. Hän toimi joukkueen varakapteenina. Bakoš oli 11 osumallaan Kunlunin kolmanneksi paras maalintekijä. Kaudeksi 2017–2018 hän palasi vuoden mittaisella sopimuksella HC Libereciin.

### Maajoukkueura

Bakoš edusti Slovakiaa Pyeongchangin olympiakisoissa 2018, jolloin hän voitti joukkueen sisäisen tehotilaston lukemalla +2. Bakoš pelasi myös MM-kilpailuissa vuonna 2016. Yhteensä hän on pelannut 41 A-maaottelua tehopistein 8+9=17. Bakoš teki A-maajoukkuedebyyttinsä kaudella 2011–2012.

Bakoš pelasi myös alle 20-vuotiaiden MM-kilpailuissa vuonna 2010.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | HK Spišská Nová Ves | Slovakia U20 | 6 | 3 | 1 | 4 | 4 | 8 | 1 | 1 | 2 | 14 |
| 2007–2008 | HC Slovan Bratislava | Slovakia U20 | 46 | 29 | 32 | 61 | 40 | 2 | 3 | 1 | 4 | 4 |
|  | HC Slovan Bratislava | SloEL | 1 | 0 | 0 | 0 | 0 | – | – | – | – | – |
| 2008–2009 | HC Slovan Bratislava | Slovakia U20 | 30 | 13 | 15 | 28 | 32 | – | – | – | – | – |
| 2009–2010 | HK Orange 20 | SloEL | 24 | 4 | 5 | 9 | 18 | – | – | – | – | – | JMM | 6 | 2 | 2 | 4 | 2 |
|  | HC Slovan Bratislava | SloEL | 17 | 2 | 1 | 3 | 2 | 13 | 1 | 2 | 3 | 4 |
| 2010–2011 | HC Slovan Bratislava | SloEL | 54 | 7 | 8 | 15 | 49 | 7 | 1 | 3 | 4 | 0 |
| 2011–2012 | HC Slovan Bratislava | SloEL | 53 | 13 | 22 | 35 | 32 | 16 | 3 | 6 | 9 | 26 |
| 2012–2013 | HK 36 Skalica | SloEL | 8 | 6 | 3 | 9 | 4 | – | – | – | – | – |
|  | HC Slovan Bratislava | KHL | 24 | 3 | 4 | 7 | 10 | 1 | 0 | 0 | 0 | 0 |
| 2013–2014 | HC Slovan Bratislava | KHL | 31 | 5 | 4 | 9 | 0 | – | – | – | – | – |
| 2014–2015 | HC Liberec | ČEL | 42 | 12 | 11 | 23 | 16 | – | – | – | – | – |
| 2015–2016 | HC Liberec | ČEL | 52 | 17 | 19 | 36 | 32 | 14 | 5 | 3 | 8 | 6 | MM | 7 | 1 | 0 | 1 | 0 |
| 2016–2017 | Kunlun Red Star | KHL | 47 | 11 | 11 | 22 | 26 | 5 | 1 | 0 | 1 | 2 |
| 2017–2018 | HC Liberec | ČEL | 52 | 14 | 26 | 40 | 34 | 10 | 2 | 3 | 5 | 0 | OK | 4 | 1 | 1 | 2 | 2 |
|  |  |  |  |  |  |  |  |  |  |  |  |  | MM | 7 | 2 | 2 | 4 | 0 |
| 2018–2019 | Providence Bruins | AHL | 16 | 3 | 1 | 4 | 8 | – | – | – | – | – |
|  | HK Sotši | KHL | 22 | 7 | 8 | 15 | 2 | 6 | 1 | 0 | 1 | 4 |
| 2019–2020 | Admiral Vladivostok | KHL | 61 | 19 | 23 | 42 | 23 | – | – | – | – | – |
| 2020–2021 | HK Spartak Moskova | KHL | 45 | 14 | 14 | 28 | 18 | 1 | 1 | 0 | 1 | 0 |
| 2021–2022 | HK Sotši | KHL | 36 | 9 | 7 | 16 | 14 | – | – | – | – | – |
|  | HC Ocelaři Třinec | ČEL | 11 | 2 | 1 | 3 | 4 | 2 | 0 | 0 | 0 | 0 |
| 2022–2023 | HC Ajoie | NL | 33 | 6 | 10 | 16 | 10 | – | – | – | – | – |
| 7 kautta | yhteensä | KHL | 266 | 68 | 71 | 139 | 93 | 13 | 3 | 0 | 3 | 6 |
| 5 kautta | yhteensä | SloEL | 157 | 32 | 39 | 71 | 105 | 36 | 5 | 11 | 16 | 30 |
| 4 kautta | yhteensä | ČEL | 157 | 45 | 57 | 102 | 86 | 26 | 7 | 6 | 13 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Martin Bakoš**.
* Martin Bakoš The Internet Hockey Databasessa (englanniksi)
* Martin Bakoš *Elite Prospects*. Everysport Media Group AB.  (englanniksi)

### Viitteet

1. ↑  Martin Bakoš The Internet Hockey Databasessa (englanniksi)
2. 1 2 3 4 5 6 7  Martin Bakoš *Elite Prospects*. Everysport Media Group AB.  (englanniksi)
3. ↑  Kadlec, Martin: Útočné řady Bílých Tygrů posílí Martin Bakoš *hcbilitygri.cz*.  15.9.2014. Bílí Tygři Liberec & eSports.cz, s.r.o. Viitattu 12.8.2016. (tšekiksi)
4. ↑  Slovakian maajoukkuehyökkääjä suomalaisten seuraksi kiinalaiseen KHL-seuraan *suomikiekko.com*.  3.7.2016. Nordic Sport Media. Viitattu 12.8.2016.
5. ↑  Jakubec, Dominik: Střelec mistrovského gólu se vrací pod Ještěd! Martin Bakoš bude v nadcházejícím ročníku opět Bílým Tygrem *hcbilitygri.cz*.  5.6.2017. Liberec:  Bílí Tygři Liberec & eSports.cz, s.r.o. Viitattu 1.2.2018. (tšekiksi)